# Lattaredda

A lattaredda :
| Reichardia picroides ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Magnoliopsida |
| Ordini | Asterales |
| Famiglia | Asteraceae |
| Genaru | Reichardia |
| Nomu binuminali ||
| Reichardia picroides Aiton, 1753 ||
A lattaredda (o lattarella) (Reichardia picroides) hè una pianta chì faci parti di a famiglia di l'Asteraceae. Hè cumuna in u Mediterraniu.

## Discrizzioni

A lattaredda hè alta 20 à 50 cm. Fiurisci d'aprili à sittembri. I so fiori sò giaddi. Si scontra da u cantu di u mari insin'à 600 metri. Eccu a discrizzioni ch'eddu ni faci Paulu Simonpoli: "Cresce in li lochi scarsi è secchi. Li piace u sole. Si trova finu à 800 m, à u bordu di e strade, in le ripe, in li muri, in li petricaghji."

## Tassunumia
### Etimulugia

U nomu di u genaru (reichardia) hè statu datu in anori di u medicu naturalistu di Francfort J. J. Reichard (1743 - 1782), quandu inveci u nomu di a spezia (picroides) pruveni da dui paroli : da u genaru butanicu Picris L. è da a parola greca "εἶδος" (eidos, apparenza) è significheghja "apparenza di tipu Picris". U nomu di u genaru Picris diriveghja da una parola greca (πικρός, pikros) chì u so sensu hè "amaru" è faci rifirimentu à u gustu agru di a pianta.
U nomu binuminali scentificu di 'ssa pianta hè stata à l'iniziu Scorzonera picroides, prupostu da Carl von Linné (1707 - 1778), biolugu è scrittori svidesu, cunsidaratu com'è u babbu di a classifica scentifica muderna di l'urganisimi vivi, in a publicazioni "Species Plantaru " di 1753 è parfiziunatu più tardi in u nomu attuali da u fisicu è butanistu tedescu Albrecht Wilhelm Roth (1757 - 1834) in a publicazioni "Bot. Abh. Beobacht. : 3 " di 1787.

### Sinonimi

Parechji sinonimi di Reichardia picroides sò:
   * Hypochaeris hirta Ucria
   * Picridium crassifolium Willk.
   * Picridium lesbiacum P.Candargy
   * Picridium lingulatum Boiss.
   * Picridium intermedium var. gracile Sch.Bip.
   * Picridium istriacum Gand.
   * Picridium maritimum Rchb.f.
   * Picridium mixtum Gand.
   * Picridium picroides (L.) H.Karst.
   * Picridium prenanthoides B.D.Jacks.
   * Picridium rupestre Pomel
   * Picridium sadleri Gand.
   * Picridium vulgare Desf.
   * Picridium vulgare Desf. subsp. vulgare
   * Picridium vulgare Desf. var. vulgare
   * Reichardia integrifolia Moench
   * Reichardia picroides var. maritima (Batt.) Maire
   * Reichardia picroides var. picroides
   * Scorzonera picroides L.
   * Scorzonera variifolia Salisb.
   * Sonchus bocconi DC.
   * Sonchus picroides (L.) All.
   * Sonchus squamosus Lam.

## Gastrunumia

A lattaredda hè sempri stata imprudata in Corsica in a suppa è in l'insalati. A ci dici Paulu Simonpoli:
* « Hè a pianta principale per la suppa d'arbigliuli. Toccu marzu, e donne andavanu à coglie la quasi tutti i ghjorni. A tagliavanu sempre di cultella. Era megliu di taglià la innanzu ch'ella fiurisca, chì ghjera piu tennara. Si ni facia dinò insalate. »

## In Corsica

A lattaredda hè cumuna in Corsica. Si scontra à spessu à u cantu di i stradona. Hè ancu chjamata u lattarepulu, u lattarellu o u nattarellu.

## Noti

* ↑ 'Ss'articulu pruvene in parte da l'articulu currispundente di a wikipedia in talianu.
* ↑ Simonpoli (1982, p. 111).
* ↑ Simonpoli (1982).
* ↑ Conrad (1980).
* ↑ Infcor: banca di dati di a lingua corsa: a lattarella.

## Bibliugrafia

* Conrad, Marcella, I corsi è e piante salvatiche, avà è innanzi, 1981, Adecec
* Paulu Simonpoli, E piante salvatiche - Cunniscenze è usi, 1982, Parcu Naturale di Corsica Archiviu 2012-01-11 at the Wayback Machine

## Da veda dinò

* i fiori di Corsica
* Arba scagliola
* Artichjoccu
* Balculu
* Cioglu
* Lattaghjolu
* Maredda
* Muchju
* Muchju biancu
* Muchju rossu
* Pecita
* Pecitella
* Pulicaria odora

## Liami

* Conrad, Marcella, Piante è fiori scuntrate. Avà è innanzi, Parcu Naturale di Corsica, 1980
* Gamisans, Jacques (1996), A flora endemica di Corsica, Edisud (in francese)